CC 20220801
Cambihtere - Wikipǣdia, sēo frēo wīsdōmbōc\nCambihtere (on Nīƿum Enȝlisce hāteþ cockatoo) mæȝ ƿesan ǣniȝ þāra ān and tƿēntiȝa ȝecynda on þǣm sēo cnēoris Cacatuidae stent. Hīe sind ān þāra þreora cnōsla bleohfuȝola. Hīe ƿuniaþ mǣst on Australasie.\nMann cann hīe sōna oncnāƿan þurh heora cambas and hōcdu nebb. Hīe sind ȝeƿunelīce māran þonne ōðre bleohfuȝolas, þēah se cambihtuc, heora lǣsta fuȝol, is bemetendlīce læssa. Heora feðera sind oftost læs misblēod þonne þā feðera ōðerra bleohfuȝola.\nHeora ǣt stent on sǣdum, morum, ƿæstmum, blōtsmum, and ƿyrmum. Oft ƿuniaþ and etaþ hīe ætȝædere on ȝrēatum floccum, ānlīce þǣr hīe etaþ on ȝrunde. Hīe tēmaþ synderlīce mid ānum ƿīfe, and hīe ƿuniaþ on trēoƿa holȝum. Heora sume habbaþ ȝeƿorden lȳtlode fram lyre ēðles. Ōðre heora ƿuniaþ ƿel mid mannum.\nCambihteras sind folclīc hūsdēor, ac maniȝ ȝecynd heora sind earfoþ tō beȝīmenne. Cambihtucas sind ȝelīce þæt ēaðoste ȝecynd heora tō beȝīmenne, and þæs hīe sind folclīcost.\nFram "https://ang.wikipedia.org/w/index.php?title=Cambihtere&oldid=171018" begeten\nLast edited on 2 Eastermonað 2013, at 02:47\nMan niwanost wende þisne tramet on þære 02:47 tide þæs 2 Eastermonað 2013.